SMPC ยิ้มหน้าบานรับยอดขายทะลักดันกำไร Q3/59 โต 56%
SMPC ยิ้มหน้าบานรับยอดขายทะลักดันกำไร Q3/59 โต 56% มาที่ 138.48 ลบ. จากปีก่อนกำไร 88.60 ลบ. ขณะที่ 9เดือนแรกกำไรอยู่ที่ 422.38 ลบ. เพิ่มขึ้น 40% จากปีก่อนกำไร 302.16 ลบ.
14 พ.ย. 2559

บริษัท สหมิตรถังแก๊ส จำกัด (มหาชน) หรือ SMPC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 138.49 ล้านบาท หรือมีกำไรสุทธิ 0.26 บาทต่อหุ้น เพิ่มขึ้น 56% จากช่วงเดียวกันของปีก่อนที่มีกำไรสุทธิ 88.60 ล้านบาท หรือมีกำไรสุทธิ 0.17 บาทต่อหุ้น
ทั้งนี้ผลการดำเนินงานในไตรมาสดังกล่าวกำไรเพิ่มขึ้นเนื่องจากบริษัทมียอดขาดเพิ่มขึ้น และต้นทุนทางการเงินลดลง
ขณะที่ ผลการดำเนินงานช่วง 9 เดือนแรกมีกำไรสุทธิ 422.38 ล้านบาท หรือ 0.80 บาทต่อหุ้น เพิ่มขึ้น 40% จากช่วงเดียวกันของปีก่อนที่มีกำไรสุทธิ 302.16 ล้านบาท หรือ 0.57 บาทต่อหุ้น